રાજ્યમાં ચાલી રહેલા પાટીદાર અનામત આંદોલનમાં રાજ્ય સરકાર આખરે પાટીદારોમાં ભાગલા પડાવવામાં સફળ થઈ છે. એક તરફ દિલ્હીમાં પાટીદાર અનામત આંદોલન સમિતિ (પાસ)ના આગેવાનોએ રાજ્ય સરકાર વિરુદ્ધ એક દિવસના પ્રતીક ઉપવાસ કર્યા હતા અને તે જ દિવસે સરદાર પટેલ ગ્રૂપ (એસપીજી)ના રાષ્ટ્રીય અધ્યક્ષ લાલજી પટેલે ગાંધીનગરમાં મુખ્યમંત્રી સાથે મુલાકાત કરીને ૨૯ માગણી સાથેનો પત્ર સોંપ્યો હતો.